મુખ્યમંત્રીના કાર્યક્રમને અનુલક્ષી પાલનપુર ખાતે કલેકટર સંદીપ સાગલેના અધ્યક્ષસ્થાને બી. એસ. એફ. સહિત જિલ્લાના ઉચ્ચ અધિકારીઓ સાથે બેઠક યોજાઇ હતી. જેમાં મુખ્યમંત્રી નું આગમન, નડાબેટ નડેશ્વરી માતાજીના દર્શન, બોર્ડર અને બી. એસ. એફ. ના જવાનો સાથે મુલાકાત અને સાંસ્કૃતિક કાર્યક્રમોનું આયોજન કરવામાં આવ્યું છે. કલેકટરે અધિકારીઓને સુચના અને જરૂરી માર્ગદર્શન આપ્‍યું હતું. બેઠકમાં પોલીસ અધિક્ષક પ્રદીપ સેજુલ, નિવાસી અધિક કલેકટર એલ. બી. બાંભણીયા, બી. એસ. એફ.ના ઓફિસર બી. એસ. ભાટી, સૂઇગામ પ્રાંત અધિકારી પાટીદાર, માર્ગ અને મકાન કાર્યપાલક ઇજનેર પંડ્યા, સીવીલ સર્જન પટ્ટીવાલા સહિત અધિકારીઓ ઉપસ્થિત રહ્યાં હતાં.